Data was extracted from:https://www.infomed.co.il/treatments/cardioversion/

1 דקות קריאה
כללי
שאלות ותשובות
מטרת הניתוח
עבור אנשים רבים הסובלים ממחלת לב, תרופות לבדן לא יחזירו הפרעת קצב למצב של קצב לב תקין. עבור אנשים אלה ייתכן שיידרש הליך המכונה היפוך לב או היפוך חשמלי בלב.
היפוך חשמלי הוא טיפול לקצב לב בלתי סדיר (הפרעת קצב). בטיפול של היפוך חשמלי משתמשים במכונה מיוחדת כדי לשלוח מטען חשמלי אל שריר הלב כדי להחזיר את הקצב לתקנו. ההליך מתקן את קצב ומהירות הלב לתקנן, דבר המאפשר ללב לשאוב ביתר יעילות.
היפוך חשמלי יכול לשמש לטיפול בסוגים רבים של קצב לב מהיר ו/או בלתי סדיר. לרוב, הוא משמש לטיפול בפרפור או רפרוף פרוזדורי. אבל היפוך חשמלי יכול גם לשמש לטיפול בטכיארדיה חדרית, עוד הפרעת קצב העלולה להוביל למצב מסוכן המכונה פרפור חדרי (אחד הגורמים למוות פתאומי מדום לב).
כיצד מבוצע ההיפוך החשמלי?
במהלך היפוך החשמלי, לבכם ולחץ הדם שלכם נמצאים תחת מעקב ואתם מקבלים חומר הרגעה מהיר פעולה. אז מועבר הלם חשמלי לחזה שלכם באמצעות מכשיר, המפסיק את קצב הלב הלא סדיר ומאפשר ללבכם לשוב לקצב תקין.
קרדיולוג
עשוי לרשום לכם מדללי דם לתקופת-מה לפני ואחרי ההליך.
אצל אנשים מסוימים, ייתכן שיבוצע הליך חודרני במידה מתונה המכונה TEE (אקו ושט) לפני הליך של היפוך החשמלי בכדי לוודא שהלב נקי מקרישי דם. בדיקת ה-TEE מבוצעת על ידי בליעת צינור דק עם מצלמה בקצהו (מתמר) שאפשר להציבו כנגד דופן הלב האחורי.
היפוך חשמלי פנימי עשוי לשמש לטיפול באנשים שלבם לא שב לתקנו לאחר היפוך חיצוני. היפוך חשמלי פנימי פועל באמצעות העברת ההלם החשמלי דרך חוטי חשמל (קתתרים) המוצבים בלב עצמו.
מאחר שהמטופל מטושטש, ההלם אינו מורגש. טיפול מוצלח של היפוך חשמלי עשוי לדרוש מספר מכות חשמל.
שייך לתחום: ניתוחים בתחום
קרדיולוגיה